Kyauta wa Sarki

Littafin karatu a sauƙaƙe - Mataki na 4

Hausa

Zuwa ga malamai da iyaye:

Kafin a fara amfani da wannan tsarin  koyon karatu, dole sai ɗalibi ya: •    San amon sautukan haruffan Hausa; •    Iya gane kalmomin da aka saba da su.

Kyauta wa Sarki

Hausa Nigeria

Copyright © 2017, Enabling Writers Project - American University of Nigeria http://creativecommons.org/licenses/by/4.0/ http://creativecommons.org/licenses/by/4.0/ An yarda ka yi amfani da wannan aikin ta wajen harkar kasuwanci. Kana iya ɗaukar aikin nan a yadda ya ke ko ka yi ƙari akai. Dole ne ka ajiye haƙƙin mallaka da kuma alaƙanta aiki ga marubuta, masu zayyana da sauran su. ISBN

Grace Malgwi Writing Trainer/Collection Editor

Prof Salisu Yakasai and Prof Lawan D Yalwa Hausa Language Consultants

Nas Yakubu Bloom Trainer

Story Writers Husaini Adamu; Adamu Babbikoi; Garba Mohammed Dantsoho; Jalauddeen Ibrahim Maradun; Yasalu Haruna; Muhammed Umar Deba; Idris Hamid; Ibrahim Baraya; Dahiru A Yelwa; Mansur Isah Buhari; Grace Malgwi

Illustration from International Illustration:The Art of Reading 3.0 Copyright:  SIL International 2009

An yi wani sarki mai suna Jagaba.

Sarki na da adalci kuma yana son gaskiya.

Kowace shekara ana yin bikin tuna naɗinsa.

Mutanen gari na kawo wa sarki kyauta daban-daban.

Sarki yace shi ma yana da tasa kyauta.

Zai ba wanda kyautarsa ta burge shi.

Mutanen gari sun fara nemawa  sarki kyauta.

Kawo na neman kyautar da zai burge sarki.

Ranar biki ta zo.

Sarki ya fita shan iska kamin lokacin biki.

Sarki ya fita shi ɗaya ba dogarai.

Sarki yana tafiya sai ya yi tuntuɓe.

Sarki ya faɗi a cikin caɓi.

Rawani da alƙyabbar sarki sun caɓe.

Ya tuɓe su ya ci gaba da tafiya.

Sarki ya fara jin sanyi.

Ya ga wani mutum da zannuwa a amalanke.

Ya roƙi mai amalanke ya ba shi zane.

Mai amalanke ya ƙi ba da zane ɗaya.

Ya ce zannuwa kyautar sarki ne.

Sarki ya ga wani mutum da jaki.

A kan jaki akwai barguna da yawa.

Ya  roƙi mai jaki ya ba shi bargo.

Mai jaki ya ki ba da bargo ɗaya.

Ya ce bargo kyautar sarki ne.

Sarki ya ga wani mutum da rakumi.

A kan raƙumi akwai alkyabba da yawa.

Ya roƙi mai raƙumi ya ba shi alkyabba.

Mai rakumi ya ƙi ya bada alkyabba ɗaya.

Ya ce kyautar sarki ne.

Sarki ya ga wata yarinya tana kiwon ragona.

Yarinya da sarki sun gaisa.

Sai tace masa kana jin sanyi.

Ta bashi bargo ya yafa.

Sarki ya karɓi bargo.

Ya gode mata ya koma faɗa.

Sarki ya yi wanka ya zauna a kujera.

Mutane sun fara kawo kyautarsu.

An kawo zannuwa da takalma da burguna.

An kawo huluna da riguna da dawakai.

Sarki ya karɓa ya kuma gode wa jama'a.

Sarki ya fito da tsohon bargo.

Yace bargon ne kyautar da ta burge shi.

Bargon ba sabo ba ne.  Kuma bago bashi da tsada.

An ba shi ne a lokacin bukata.

Yarinya mai kiwon raguna ta ci kyautar sarki.